सेसिलिया एस.एल. झुंग

सेसिलिया सिउ लिंग झुंग (程修龄) हीला  हिस्यू-लिंग चेंग, झेंग शिउलिंग आणि सेसिलिया एसएल चेंग म्हणून देखील ओळखले जाते. तिचा जन्म १९०३ मध्ये झाला. ती जून १९७८ नंतर मरण पावली. ती एक चीनी वकील, दुभाषी आणि लेखक होती.

 प्रारंभिक जीवन आणि शिक्षण 
झुंगचा जन्म शांघाय येथे झाला होता. तिचे पालक श्रीमंत होते. तिने मॅकटायर स्कूलमध्ये शिक्षण घेतले. तिने १९३४ मध्ये सूचो युनिव्हर्सिटीच्या लॉ स्कूलमध्ये कायद्याची पदवी मिळविली. तिने पुढील शिक्षण युनायटेड स्टेट्समध्ये घेतले. तिने १९३८ मध्ये बर्नार्ड कॉलेजमध्ये बॅचलर डिग्री घेतली. स.न. १९३९ मध्ये कोलंबिया युनिव्हर्सिटीमध्ये पदव्युत्तर पदवी मिळवली. स.न. १९४२ मध्ये न्यू यॉर्क युनिव्हर्सिटीमध्ये डॉक्टरेट (जे एस डी ) पदवी मिळवली. या साठी तिच्या प्रबंधाचे शीर्षक "तटस्थ जहाजे आणि विमानांवर मेलसह युद्धखोर हस्तक्षेप" असे होते.

 कारकीर्द 
झुंगने नऊ वर्षे ति ज्या शाळेत शिकली होती, मॅक्टायर स्कूलमध्ये, त्याच शाळेत गणित शिकवले. ती १९३६ ते १९४६ या कालावधीत युनायटेड स्टेट्समध्ये होती, द्वितीय विश्वयुद्धादरम्यान स्ट्रॅटेजिक सर्व्हिसेसच्या कार्यालयासह विविध खाजगी आणि सरकारी पदांवर काम करत होती. झुंग हिने टू टू मेनी (१९३९) हे विनोदी नाटक लिहिले होते. तसेच पेकिंग ऑपेरा कलाकार मेई लानफांग, सिक्रेट्स ऑफ द चायनीज ड्रामा: चिनी नाटकांच्या प्रदर्शनात दिसणाऱ्या क्रिया आणि प्रतीकांसाठी एक संपूर्ण स्पष्टीकरणात्मक मार्गदर्शक (१९३७, १९६४) पुस्तक लिहिली. स.न १९४२ मध्ये ती मिल्स कॉलेजमध्ये अतिथी लेक्चरर होती आणि कॅलिफोर्नियातील सॅक्रामेंटो येथे ए ए यु ड्ब्ल्यु सदस्यांच्या बैठकीत "चीनी महिलांची कायदेशीर स्थिती, जुनी विरुद्ध नवीन" या विषयावर भाषण दिले होते. तिने १९४३ मध्ये दक्षिण कॅलिफोर्नियातील वाय ड्ब्ल्यु सा ए गटाशी या सारखेच भाषण दिले होते.

झुंग १९४६ मध्ये शांघायला परतली आणि तेथे तिने पुन्हा कायद्याचा सराव सुरू केला. ती सूचो युनिव्हर्सिटी लॉ स्कूलमध्येही प्राध्यापक होती.Schultz, Ulrike; Shaw, Gisela; Thornton, Margaret; Auchmuty, Rosemary (2021-02-25). Gender and Careers in the Legal Academy. Bloomsbury Publishing. p. 235. ISBN 978-1-5099-2313-7. १९४८ आणि १९४९ मध्ये तिने युनायटेड नेशन्स कमिशन ऑन द स्टेटस ऑफ वुमनमध्ये प्रतिनिधी म्हणून काम केले.Adami, Rebecca. "International Welfare Feminism: CSW Navigating Cold War Tensions 1949" in Rebecca Adami and Dan Plesch, eds., Women and the UN: A New History of Women's International Human Rights (Routledge 2022): 61.  चिनी कम्युनिस्ट क्रांतीने तिला १९४९ मध्ये शांघायला परत येण्यापासून रोखले, म्हणून ती न्यू यॉर्क शहरात स्थायिक झाली. तिने १९५० मध्ये ओहायोमधील मियामी विद्यापीठात सरकारी अभ्यासक्रम शिकवले. तिने १९७० च्या दशकात युनायटेड स्टेट्समध्ये अभ्यास करणे, शिकवणे, लेखन करणे, सादर करणे आणि भाषण देणे चालू ठेवले.Ford, Patricia (1973-10-16). "'Old China' Woman Gains Multi Careers". The Pittsburgh Press. p. 21. Retrieved 2021-11-18 – via Newspapers.com.

 वैयक्तिक जीवन 
झुंगला एक तरुण स्त्री म्हणून एक महत्त्वाची मालमत्ता वारशाने मिळाली आणि स्वतःच्या या वारशाचे रक्षण करण्यासाठी ती एक वकील बनली. स.न. १९७८ च्या उन्हाळ्यात ती प्रवास करत होती आणि सक्रिय होती  परंतु या काळात तिचा मृत्यु झाला.

 संदर्भ 

वर्ग:इ.स. १९०३ मधील जन्म
वर्ग:चिनी महिला वकील
वर्ग:बर्नार्ड कॉलेजचे माजी विद्यार्थी
वर्ग:कोलंबिया विद्यापीठाचे माजी विद्यार्थी
वर्ग:न्यू यॉर्क युनिव्हर्सिटी स्कूल ऑफ लॉचे माजी विद्यार्थी
वर्ग:सूचो विद्यापीठाचे (सुझोउ) माजी विद्यार्थी
वर्ग:सूचो विद्यापीठाचे (सुझोउ) विद्याशाखा
वर्ग:युनायटेड नेशन्स मुत्सद्दी
वर्ग:मियामी विद्यापीठातील प्राध्यापक
वर्ग:स्त्री चरित्रलेख